ફિલ્મમાં જો કોઈ સરપ્રાઈઝીંગ પેકેજ હોય તો તે સ્મિત પંડ્યા છે. રેડિયોની દુનિયામાં કિશોર કાકા તરીકે જાણીતા સ્મિતે પોતાના હાવભાવથી કમાલની એક્ટિંગ કરી છે. જ્યારે ધ્વનિત અને ભક્તિ પણ એક્ટિંગ કરવા સફળ રહ્યા છે. આ બન્ને સ્ટાર્સે પોતાના પાત્રને ન્યાય આપ્યો છે. ફિલ્મના બીજા એક્ટર્સની વાત કરીએ તો મૌલિક નાયક અને પ્રેમ ગઢવી તો હાવભાવથી જ એક્ટિંગ કરી દિલ જીતી લે છે. ફિલ્મ મેકર આશિષ કક્કડ પણ અહીં એક્ટિંગમાં દમ બતાવતા જોવા મળે છે. આ સિવાય કુરુશ દેબૂથી લઈ કુમકુમ દાસ સહિત તમામ કલાકારોએ કોઈ કચાશ છોડી નથી.